CELEX: 62018CA0394
Language: da
Date: 2020-01-30 00:00:00
Title: Sag C-394/18: Domstolens dom (Anden Afdeling) af 30. januar 2020 — I.G.I. Srl mod Maria Grazia Cicenia m.fl. (anmodning om præjudiciel afgørelse fra Corte di appello di Napoli — Italien) (Præjudiciel forelæggelse – direktiv 82/891/EØF – artikel 12 og 19 – spaltning af anpartsselskaber – sikring af de rettigheder, som tilkommer kreditorer i det spaltede selskab – spaltningens ugyldighed – omstødelsessøgsmål (actio pauliana))

27.4.2020   
            
            
               DA
            
            
               Den Europæiske Unions Tidende
            
            
               C 137/10
            
         
      Domstolens dom (Anden Afdeling) af 30. januar 2020 — I.G.I. Srl mod Maria Grazia Cicenia m.fl. (anmodning om præjudiciel afgørelse fra Corte di appello di Napoli — Italien)
      (Sag C-394/18) (1)
      
      (Præjudiciel forelæggelse - direktiv 82/891/EØF - artikel 12 og 19 - spaltning af anpartsselskaber - sikring af de rettigheder, som tilkommer kreditorer i det spaltede selskab - spaltningens ugyldighed - omstødelsessøgsmål (actio pauliana))
      (2020/C 137/12)
      Processprog: italiensk
      
         Den forelæggende ret
      
      Corte di appello di Napoli
      
         Parter i hovedsagen
      
      
         Sagsøger: I.G.I. Srl
      
         Sagsøgte: Maria Grazia Cicenia, Mario Di Pierro, Salvatore de Vito og Antonio Raffaele
      
         Procesdeltager: Costruzioni Ing. G. Iandolo Srl
      
         Konklusion
      
      
                  1)
               
               
                  Artikel 12 i Rådets sjette direktiv 82/891/EØF af 17. december 1982 på grundlag af traktatens artikel 54, stk. 3, litra g), om spaltning af aktieselskaber, som ændret ved Europa-Parlamentets og Rådets direktiv 2007/63/EF af 13. november 2007, sammenholdt med artikel 21 og 22 i det nævnte direktiv 82/891, skal fortolkes således, at den ikke er til hinder for, at kreditorer i et spaltet selskab, hvis rettigheder er stiftet forud for spaltningen, og som ikke har gjort brug af de instrumenter til beskyttelse af kreditorerne, som er fastsat i national lovgivning i medfør af den nævnte artikel 12, kan anlægge et omstødelsessøgsmål (actio pauliana) efter, at spaltningen er gennemført, med henblik på at opnå, at den nævnte spaltning erklæres uvirksom over for dem, og at iværksætte fuldbyrdelsesforanstaltninger eller retsbevarende foranstaltninger vedrørende de aktiver, der er overdraget til det nystiftede selskab.
               
            
                  2)
               
               
                  Artikel 19 i direktiv 82/891, som ændret ved direktiv 2007/63, sammenholdt med artikel 21 og 22 i det nævnte direktiv 82/891, som fastsætter bestemmelserne om spaltningers ugyldighed, skal fortolkes således, at den ikke er til hinder for, at kreditorer i et spaltet selskab efter spaltningens gennemførelse anlægger et omstødelsessøgsmål (actio pauliana), der ikke berører gyldigheden af denne spaltning, men alene gør det muligt at få fastslået, at spaltningen ikke kan gøres gældende over for disse kreditorer.
               
            
         (1)  EUT C 301 af 27.8.2018.